《同傅商翁何彦正舟中有怀辛好礼韵 其一》
明代·刘永之

浮云无定姿，青阳易消索。渡口人独归，雨中花尽落。

风急贾船稀，春寒客衣薄。所念同心友，天涯尚漂泊。

作者简介：临江清江人，字仲修，号山阴道士。少随父宦游，治《春秋》学，工诗文，善书法。日与杨伯谦、彭声之辈讲论风雅，当世翕然宗之。明洪武初征至金陵，以重听辞归。有《山阴集》。